נאוקו ימזאקי

נאוקו ימזאקי (ביפנית: 山崎 直子, נולדה ב-27 בדצמבר 1970) היא אסטרונאוטית יפנית לשעבר של הסוכנות היפנית לחקר חלל, והאישה היפנית השנייה שטסה בחלל. שהתה 15 יום בחלל במסגרת טיסת מעבורת החלל STS-131. ימזאקי נולדה בשם נאוקו סומינו בעיר מצודו במחוז צ'יבה, פרבר של טוקיו, שביפן. במהלך ילדותה, היא גרה שנתיים בסאפורו. היא סיימה את לימודי התיכון בבית הספר התיכון האוניברסיטאי Ochanomizu בשנת 1989. יאמזאקי למדה תואר ראשון במדעים בהנדסת אווירונאוטיקה וחלל מאוניברסיטת טוקיו אותו סיימה בשנת 1993, ותואר שני בהנדסת אווירונאוטיקה וחלל בשנת 1996, תוך התמקדות ברובוטיקה חללית ומערכות תחבורה בתחום החלל. במהלך לימודיה, שהתה שנה אחת באוניברסיטת מרילנד. ימזאקי החלה לעבוד בסוכנות פיתוח החלל הלאומית של יפן (NASDA, כיום הסוכנות היפנית לחקר החלל) בשנת 1996, והייתה חלק מצוות הפיתוח של המודול היפני הניסיוני לתחנת החלל הבינלאומית, בין השאר עבדה על מודי הכשל והתפעול של המודול. מיוני 1998 עד למרץ 2000, הייתה חלק מהצוות הצנטרפוגלי של תחנת החלל, הבודק את התכן הראשוני והקונספט הראשוני. ימזאקי נבחרה כמועמדת לאסטרונאוטית בפברואר 1999 על ידי סוכנות פיתוח החלל הלאומית של יפן (NASDA, כיום הסוכנות היפנית לחקר החלל), והשתתפה בתוכנית ההכשרה הבסיסית לאסטרונאוטים לתחנת החלל הבינלאומית, החל מאפריל 1999 והוסמכה כאסטרונאוטית בספטמבר 2001. בשנת 2001 ימזאקי השתתפה בהדרכה מתקדמת של תפעול תחנת החלל ותמכה בפיתוח החומרה ותפעול מודול קיבו היפני לתחנת החלל. במאי 2004 היא סיימה הכשרה כמהנדסת טיסה על חללית הסויוז (Soyuz-TMA) במרכז ההדרכה על שם יורי גאגרין בעיר הכוכבים, רוסיה . ביוני 2004 ימזאקי הוצבה במרכז החלל ג'ונסון ביוסטון, טקסס, כדי להצטרף להכשרת האסטרונאוטים שם, והוצבה בסניף הרובוטיקה של משרד האסטרונאוטים. בנובמבר 2008 סוכנות החלל היפנית הודיעה כי ימזאקי תהיה האישה היפנית השנייה שתטוס בחלל בטיסת מעבורת החלל STS-131, ששוגרה ב־5 באפריל 2010. (הראשונה הייתה צ'יאקי מוקיי). עם השיגור, היא גם האמא היפנית הראשונה והיפני השביעי בחלל. כיוון שהטיסות במעבורות החלל הופסקו בשנה לאחר מכן, היא הייתה גם האסטרונאוט היפני האחרון שטס במעבורת החלל. ערך מורחב – STS-131 ב-5 באפריל 2010 יאמזאקי שוגרה לחלל במעבורת החלל דיסקברי במסגרת משימת STS-131. המשימה נמשכה למעלה מ-15 יום. המעבורת הגיעה לתחנת החלל ועגנה שם יומיים לאחר מכן. במהלך הטיסה היא תמכה בפעילויות תוך הפעלת זרוע המעבורת הרבוטית והזרוע הרובוטית של תחנת החלל. כמו כן הייתה אחראית על העברת הציוד והאספקה מהמעבורת לתחנת החלל, והטענת המודול הלוגיסטי הרב תכליתי לאונרדו בציוד ואשפה לטיסתו חזרה לכדור הארץ. בזמן טיסתה של נאוקו, שהה בתחנת החלל אסטרונאוט יפני נוסף - סויצ'י נוגוצ'י, והשניים ערכו מסיבת עיתונאים יחדיו ופעילות מול ילדים בבתי ספר יפנים. כמו כן שניהם עבדו יחדיו להביא מספר רב של התקנות וציוד בתוך תחנת החלל. כמו כן בזמן שהותה בחלל היא הייתה אחת מ-4 נשים ששהו בו זמנית באותו זמן בתחנת החלל, מספר שיא של נשים. מעבורת החלל דיסקברי חזרה לכדור הארץ ב־20 באפריל 2010. ימזאקי פרשה מסוכנות החלל היפנית באוגוסט 2011. עם חזרתה לכדור הארץ, מסוף דצמבר 2010, היא המשיכה את לימודיה ומחקרה בהנדסת אווירונאוטיקה וחלל באוניברסיטת טוקיו. משנת 2011, היא מעורבת בפעולות לקידום החינוך למדע וטכנולוגיה, וכן יועצת למדיניות החלל של ממשלת יפן. ביולי 2018, היא הקימה ביחד עם אחרים את התאגדות נמל החלל של יפן, ארגון שנועד לפתוח נמלי חלל ביפן תוך שיתוף פעולה עם חברות מסחריות וגופים ממשלתיים. נכון ליולי 2019, ימזאקי היא סטודנטית לדוקטורט במעבדה למערכות חלל חכמות באוניברסיטת טוקיו. ימזאקי הייתה נשואה לטיאצ'י יאמזאקי ולזוג שני ילדים; הם התגרשו בפברואר 2012. בשנת 2007 יאמזאקי דיבבה את הדמות שלה בפרק 7 בסדרת האנימה RocketGirls. מדיה וקבצים בנושא נאוקו ימזאקי בוויקישיתוף נאוקו ימזאקי, ברשת החברתית פייסבוק נאוקו ימזאקי, ברשת החברתית אקס (טוויטר) נאוקו ימזאקי, ברשת החברתית אינסטגרם נאוקו ימזאקי, ברשת החברתית LinkedIn ביוגרפיה של נאוקו ימזאקי באתר סוכנות החלל היפנית Seeing Earth from Space נאוקו ימזאקי באירוע TEDxHaneda, אוגוסט 2015 Midori Nishiura, (באוגוסט 2010). "JAXA Astronaut Naoko Yamazaki: 15-day mission to the International Space Station realizes a long-held dream" (PDF). JAXA Today. 2. נבדק ב-1 בדצמבר 2019. {{cite journal}}: (עזרה)תחזוקה - ציטוט: extra punctuation (link) ביוגרפיה של ימזאקי באתר spacefacts.de "ביוגרפיה של נאוקו ימזאקי". אתר סוכנות החלל היפנית. 6 באוקטובר 2011. נבדק ב-2 בדצמבר 2019. {{cite web}}: (עזרה) NASA (8 במרץ 2010). "Preflight Interview: Naoko Yamazaki, Mission Specialist". נבדק ב-1 בדצמבר 2019. {{cite web}}: (עזרה) Reuters (11 בנובמבר 2008). "Astronaut set to become Japan's first mum in space". Reuters UK. נבדק ב-1 בדצמבר 2019. {{cite news}}: (עזרה) JAXA (11 בנובמבר 2008). "Naoko Yamazaki to become second Japanese female astronaut to fly to space". Japan Aerospace Exploration Agency. אורכב מ-המקור ב-13 בדצמבר 2009. נבדק ב-2008-11-18. {{cite web}}: (עזרה) Harwood, William (5 באפריל 2010). "Shuttle Lifts Off for Space Station". The New York Times. נבדק ב-1 בדצמבר 2019. {{cite web}}: (עזרה) "Record-breaking women getting used to life aboard the International Space Station". The Daily mail. 15 באפריל 2010. נבדק ב-1 בדצמבר 2019. {{cite web}}: (עזרה) Rebecca Tan (11 בינואר 2017). "Asia's Scientific Trailblazers: Naoko Yamazaki". Asian Scientist. נבדק ב-1 בדצמבר 2019. {{cite web}}: (עזרה) "Former astronaut Naoko Yamazaki hopeful for commercial space travel". 1 בינואר 2019. נבדק ב-1 בדצמבר 2019. {{cite web}}: (עזרה) "To the moon - Researchers reflect on the 50th anniversary of the Apollo 11 moon landing: Astronaut Naoko Yamazaki". University of Tokyo. 20 ביולי 2019. נבדק ב-1 בדצמבר 2019. {{cite web}}: (עזרה)